След битката при Филипи през 42 пр.н.е. той се спасява с флотата си и голяма сума, която заграбил в Родос, заедно с Гай Касий Парменсис и други при Секст Помпей в Сицилия. След морската битка от Наулох ("Naulochoi") на 3 септември 36 пр.н.е. той бяга при Марк Антоний, с когото се разбирал добре. След битката при Акциум Антоний го предава обаче на Октавиан, който нарежда неговата екзекуция през 30 пр.н.е. на остров Кос. Причината била, че като префект на Марк Антоний ползвал дърво за строене на кораби, като сякъл дървета от светите гори на Асклепий на Кос.